# data[].attributes.headline
Τεχνικές και αξιολόγηση/ κλείσιμο του project

# data[].attributes.subject
Τεχνικές και αξιολόγηση/ κλείσιμο του project

# data[].attributes.body
Για την ολοκλήρωση του project/καταγραφή της διαδικασίας επιλέξαμε τη ρύθμιση stream η οποία θα διευκολύνει τον επισκέπτη στη σειριακή μελέτη της πορείας του project, ακόμη και από μικρή οθόνη Η/Υ. Κάναμε τον «τοίχο» μας δημόσιο αλλά χωρίς δυνατότητα πρόσθεσης σχολίων από επισκέπτες μια που αυτή η επιλογή καλύπτει συγκεκριμένες ανάγκες των δημιουργών. Παρόλο που κάθε μέλος της ομάδας έχει ρόλο διαχειριστή, σιωπηρά σεβαστήκαμε τις αναρτήσεις κάθε μέλους χωρίς να παρέμβουμε (εκτός κι αν υπήρξε κάποιο τεχνικό θέμα ή ορθογραφικό λάθος). Έγινε προσπάθεια οι αναρτήσεις να είναι σύντομες για να μην κουράζουν τον αναγνώστη και να συνοδεύονται από μια επεξηγηματική φωτογραφία για ενίσχυση της κατανόησης. Το εργαλείο web 2.0 padlet μας παρείχε τη δυνατότητα για ασύγχρονη κι εξ αποστάσεως συνεργασία, στοιχεία πολύ σημαντικά για συνεργατικές, εκπαιδευτικές δραστηριότητες. Επίσης είναι πολύ εύκολο στο χειρισμό χωρίς ιδιαίτερες απαιτήσεις και ρυθμίσεις, που σημαίνει ότι μπορεί εύκολα να χρησιμοποιηθεί από μαθητές όλων των βαθμίδων εκπαίδευσης αλλά και από άτομα χωρίς βαθιές γνώσεις τεχνολογίας.

# data[].attributes.headline
Padelt για την τάξη

# data[].attributes.subject
Padelt για την τάξη

# data[].attributes.body
Αφήνοντας την όλη διαδικασία να περάσει άλλη μια φορά από το μυαλό μου, αναλογίστηκα πώς θα μπορούσε άραγε αυτό το διαδικτυακό εργαλείο να λειτουργήσει μέσα σε μια τάξη μαθητών και μάλιστα μαθητών δημοτικού, καθώς ήταν η πρώτη φορά που εγώ η ίδια το χρησιμοποίησα. Τελικά, το συμπέρασμα ήταν πως οι χρήσεις μπορεί να είναι άπειρες, αμέτρητες, όσες και οι εκπαιδευτικές δραστηριότητες που διεξάγονται σε μια τάξη. Από πίνακα ανακοινώσεων έως χώρος αποθήκευσης και αρχειοθέτησης ψηφιακού υλικού, από χώρο συγγραφής μιας ιστορίας μέσα από τη διάδραση των μαθητών μέχρι και το σχεδιασμό, την ανάπτυξη και την καταγραφή μιας έρευνας στο διαδίκτυο, το padlet έχει απεριόριστες δυνατότητες, τις οποίες μπορεί ο εκπαιδευτικός να εκμεταλλευτεί , ώστε το μάθημα να γίνει πιο ελκυστικό και να προσελκύσει όσο το δυνατόν περισσότερους μαθητές.

# data[].attributes.body
Το padlet είναι ένα ενδιαφέρον συνεργαστικό εργαλείο: εύκολο, ευχάριστο, λειτουργικό. Μπορώ να πω ότι με «παγίδευσε» και για όσο διήρκεσε η εργασία μας, ήθελα να μπαίνω και να βλέπω πώς εξελίσσεται το padletάκι μας, τι σχόλια γράφονται κλπ.

Η πιο ενδιαφέρουσα στιγμή ήταν όταν «συνάντησα» τυχαία τη Χριστίνα να γράφει. Τότε δεν έχασα την ευκαιρία και «καρφίτσωσα» κι εγώ δυο φωτογραφίες: Ήταν ένα ευχάριστο ξάφνιασμα και για τις δυο μας!

Επόμενος στόχος να δουλέψω με τους μαθητές μου πάνω σε κάποιο project και να τους εισαγάγω στη λογική τού padlet…

# data[].attributes.headline
Εργασία στο σπίτι

# data[].attributes.subject
Εργασία στο σπίτι

# data[].attributes.body
Η χρήση του padlet είναι πράγματι απλή και λειτουργική. Αυτό τουλάχιστον κατάλαβα κατά την ενασχόλησή μου με το αντικείμενο, το οποίο μου έδωσε την ευκαιρία να προσφέρω ένα μερίδιο δουλειάς στην όλη εργασία. Εξεπλάγην, μάλιστα, ευχάριστα όταν αντιλήφθηκα κάποια στιγμή καθώς έγραφα ότι δεν ήμουν μόνη. Ξαφνικά, μια φωτογραφία εμφανίστηκε από το πουθενά! Έπειτα και δεύτερη! Οι φωτογραφίες άρχισαν να αποκτούν τίτλους και έπειτα σύντομες περιγραφές. Διέκοψα για να δω ποια συναδέλφισσα είχε συντονιστεί. Ήταν η Ειρήνη!

# data[].attributes.body
Το τελευταίο στάδιο της εργασίας μας μπορούσε να διεκπεραιωθεί και στο σπίτι, καθώς γνωρίζαμε αρχής εξαρχής πως όλη η πορεία του έργου, έτσι όπως είχε αποτυπωθεί στις σημειώσεις και στο φωτογραφικό υλικό, αλλά και όπως είχε καταχωρηθεί στη μνήμη, έπρεπε τώρα να περιγραφεί αναλυτικά και στο padlet. Εξασφαλίσαμε, λοιπόν, την ανταλλαγή στοιχείων επικοινωνίας και διαθέσιμου υλικού για να διεκπεραιώσουμε και την εξ' αποστάσεως on-line συνεργασία. Έτσι, ύστερα από συνεννόηση, "στήθηκε" ο τοίχος μας με πρωτοβουλία της Δήμητρας, η οποία τον βάφτισε "Δημιουργώ και συνεργάζομαι-Το Τρέηλερ". Η πρόσκλησή της στα υπόλοιπα μέλη της ομάδας είχε ως αποτέλεσμα μια σειρά αναρτήσεων ως συνεισφορά του κάθε μέλους στην εξιστόρηση των συμβάντων και τη σύνταξη του εκπαιδευτικού ημερολογίου.

# data[].attributes.headline
Αποστολή εξετελέσθη

# data[].attributes.subject
Αποστολή εξετελέσθη

# data[].attributes.body
Ο αρχικός στόχος που είχε τεθεί από τον καθηγητή μας έχει εκπληρωθεί. Αν και η όλη διαδικασία έμοιαζε αρχικά με παιχνίδι (ήταν πράγματι ψυχαγωγικό και διασκεδαστικό), σκοπός ήταν προφανώς η εξήγηση που είχε δώσει ο κ. Φαχαντίδης αρχικά, πριν από την έναρξη του "παιχνιδιού": η συνεργασία ολόκληρης της ομάδας.

Πράγματι, ως μέλη της συγκεκριμένης ομάδας, συντονιστήκαμε, επικοινωνήσαμε, αλληλοβοηθηθήκαμε και μοιράσαμε ρόλους και καθήκοντα, σχεδόν με τρόπο αυτονόητο. Προσεγγίσαμε την εκπαιδευτική διαδικασία βιωματικά (με τρόπο παιγνιώδη), αξιοποιήσαμε τη δημιουργική μας σκέψη (όσο αυτό ήταν εφικτό) και εκμεταλλευτήκαμε ορισμένο υλικό μέσα σε ένα περιβάλλον αυθεντικό για να πετύχουμε το στόχο μας: αυτό της κατασκευής ενός πιστού αντίγραφου μιας αρχικής δημιουργίας από Lego βασιζόμενοι απλά και μόνο σε προφορικές οδηγίες και υποδείξεις.

# data[].attributes.headline
Μια φορά και έναν καιρό ήταν δύο υπέροχα τρέηλερ, πέντε δασκάλες και ένας κριτής...

# data[].attributes.subject
Μια φορά και έναν καιρό ήταν δύο υπέροχα τρέηλερ, πέντε δασκάλες και ένας κριτής...

# data[].attributes.body
Αυτή η φωτογραφία δεν είναι και πολύ πετυχημένη (συγγνώμη κ. Φαχαντίδη που σάς αποκεφάλισα)... Ωστόσο αποτελεί ντοκουμέντο για το γεγονός ότι οι κατασκευές μας ήταν πανομοιότυπες. Η ομάδα Α και Β συνεργάστηκε άριστα.

# data[].attributes.headline
Η ώρα της αλήθειας και σε video...

# data[].attributes.subject
Η ώρα της αλήθειας και σε video...

# data[].attributes.headline
Η ώρα της αλήθειας!

# data[].attributes.subject
Η ώρα της αλήθειας!

# data[].attributes.body
Ο κ. Φαχαντίδης ελέγχει τα δύο δημιουργήματα. "Ναι, σωστό είναι", είπε. "Ωραία!" Γιούπι μπράβο στην ομάδα τα καταφέραμε!!!!

# data[].attributes.body
Η ολοκλήρωση της κατασκευής του αντίγραφου ακολουθήθηκε από έλεγχο από όλους τους εμπλεκόμενους (ομάδα Α & Β) και απαθανατίστηκε από το φωτογραφικό φακό. Θεωρώντας ότι η αποστολή μας έφτασε στο τέλος της, επιστρέψαμε στην έδρα με σκοπό, οι δύο κατασκευές να περάσουν από την εξεταστική επιτροπή (τον κ. Φαχαντίδη).

# data[].attributes.headline
Σειρά της ομάδας Β

# data[].attributes.subject
Σειρά της ομάδας Β

# data[].attributes.body
Έχοντας στο μυαλό και στα πρακτικά τη νέα εκδοχή του τρέιλερ, μεταβήκαμε και πάλι στο χώρο αναμονής της ομάδας Β, στα μέλη της οποίας μεταφέραμε τις οδηγίες μας για την ανακατασκευή του "προϊόντος". Η ομάδα Β εμφανώς αγχωμένη ξεκίνηση τη νέα κατασκευή. Με πολύ προσοχή και ακούγοντας ξανά τις οδηγίες της Α ομάδας εκτέλεσε το έργο της φροντίζοντας να είναι όλα σωστά.

# data[].attributes.headline
Η διαδικασία ξεκινάει από την αρχή!

# data[].attributes.subject
Η διαδικασία ξεκινάει από την αρχή!

# data[].attributes.body
Ενημερώσαμε, φυσικά, τον καθηγητή μας, κ. Φαχαντίδη για την απροσεξία. Υπήρχε ομολογουμένως μια αβεβαιότητα και λίγο άγχος, μήπως η εργασία μας θεωρηθεί άκυρη, αλλά τελικά μάς δόθηκε μια δεύτερη ευκαιρία. Προμηθευτήκαμε λοιπόν το σωστό υλικό και η ομάδα Α επέστρεψε στη βάση της, το εργαστήριο Η/Υ, όπου το τρέιλερ κατασκευάστηκε εκ νέου, αν και το τελικό προϊόν ήταν πιο ασύμμετρο από το πρώτο. Η αλλαγή σημειώθηκε ασφαλώς και στα "πρακτικά" της Δήμητρας και φωτογραφήθηκε ως επικουρικό οπτικό υλικό. Στη φωτογραφία, λοιπόν, φαίνεται η μεταβολή, καθώς τώρα το ένα μεγάλο γκρι μονής σειράς έχει αντικατασταθεί από ένα μεσαίο.

# data[].attributes.headline
Κάτι δεν πήγε καλά!

# data[].attributes.subject
Κάτι δεν πήγε καλά!

# data[].attributes.body
Διαπιστώσαμε λοιπόν πως κάτι δεν πήγε καλά και αυτό είχε να κάνει όχι με τις οδηγίες αλλά με το μοίρασμα των lego εξ αρχής, καθώς η βιασύνη μας να τα μοιράσουμε και να ξεκινήσει το παιχνίδι, μας οδήγησε σε λάθος επιλογές. Ξανά από την αρχή, με τα σωστά πλέον κομμάτια. χωρίς απροσεξίες.

# data[].attributes.headline
Να το λάθος!

# data[].attributes.subject
Να το λάθος!

# data[].attributes.body
Παραπέμπουμε ξανά στην αρχική δημιουργία. Η σύγκριση με το αντίγραφο δείχνει και το λάθος μας. Η αρχική δημιουργία λοιπόν δείχνει πως γκρι και κόκκινο έχουν το ίδιο μήκος. Αλήθεια πήραμε με τοση βιασύνη τα τουβλάκια και δεν προσέξαμε το μεγεθός τους. Απροσεξία...

# data[].attributes.headline
Απέχουμε από το στόχο

# data[].attributes.subject
Απέχουμε από το στόχο

# data[].attributes.body
Και ενώ νομίζουμε ότι τέλος καλά, όλα καλά, μια προσεκτικότερη παρατήρηση μας οδηγεί στο συμπέρασμα πως κάτι δεν πάει καλά... Υπάρχει τεχνικό πρόβλημα και το λάθος μας είναι οφθαλμοφανές. Για παρατηρήστε λίγο την εικόνα. Το τρέιλερ περιλαμβάνει:

- ένα μεγάλο κόκκινο μονής σειράς και

- δύο μεσαία γκρι μονής σειράς

Φαίνεται ολοκάθαρα η διαφορά του κόκκινου που προεξέχει. (Χαριτολογόντας ονομάσαμε την προεξοχή κοτσαδούρα)

# data[].attributes.body
Και να το τελικό κατασκεύασμα. Ακολουθήσαμε πιστά όλες τις οδηγίες και το φτιάξαμε. Είναι όμως αντίγραφο του αρχικού, αυτού που η ομάδα Α πρώτη εμπνεύστηκε; Και πάλι ερωτηματικά. Λίγα μέτρα όμως μας χωρίζουν, από το αρχικό, δεν έχουμε παρά να τα συγκρίνουμε. Συγκρίνουμε προσεκτικά το δημιούργημα μας και.....

# data[].attributes.headline
Ο στόχος είναι κοντά...

# data[].attributes.subject
Ο στόχος είναι κοντά...

# data[].attributes.body
Με αρκετή ευκολία, βοηθούμενοι από τα μέλη της ομάδας μας, με ξεκάθαρες και ακριβής οδηγίες, δημιουργούμε ένα τρέηλερ. Το συναρμολογούμε με χαρά και νιώθουμε ικανοποίηση καθώς η διαδικασία εξελίσσεται πολύ ομαλά. Είναι τελικά πιο εύκολο από ό,τι μας φάνηκε στην αρχή, την ώρα που ήμασταν σε αναμονή...

# data[].attributes.headline
Επιτέλους δράση

# data[].attributes.subject
Επιτέλους δράση

# data[].attributes.body
Τελειώνει η αναμονή και η αγωνία, τα μέλη της Α ομάδας, εμφανώς ικανοποιημένα με το κρυφό δημιούργημά τους ξεκινούν την περιγραφή και την καθοδήγηση, σε μας τη Β ομάδα. Οι οδηγίες ακριβείς, λεπτομερείς, με τη σωστή χρονική ακολουθία, μας βοηθούν απίστευτα. Αποδεικνύεται πόσο σημαντικό ρόλο παίζει η καλή συνεργασία, έχουν οργανωθεί σωστά, βοηθούν κι εμάς να ανταποκριθούμε. Και η σύνθεση αρχίζει να παίρνει μορφή...

# data[].attributes.headline
Η Β ομάδα αναλαμβάνει δράση

# data[].attributes.subject
Η Β ομάδα αναλαμβάνει δράση

# data[].attributes.body
Μετά την κατασκευή του τρέιλερ περάσαμε στο 2ο στάδιο της εργασίας μας. Εγκαταλείψαμε το έργο μας στην τύχη του μέσα στο εργαστήριο Η/Υ και αναζητήσαμε τα μέλη της Β ομάδας. Η Φωτεινή Βαρλάμη και η Σοφία Γκέκα βρίσκονταν ήδη σε αναμονή με τα υλικά ανά χείρας και σε εγρήγορση, ελπίζοντας σε μια πετυχημένη έκβαση της εργασίας.

# data[].attributes.headline
Τα "πρακτικά" της Δήμητρας

# data[].attributes.subject
Τα "πρακτικά" της Δήμητρας

# data[].attributes.body
Φυσικά, καθ' όλη τη διάρκεια της μετατροπής του οχήματος, η Δήμητρα κατέγραφε διεξοδικά και λεπτομερώς κάθε βήμα της μεταποιητικής διαδικασίας. Περιγραφές εμπλουτίστηκαν με κατασκευαστικά σχέδια, που θα βοηθούσαν την ομάδα Α (Δήμητρα, Ειρήνη, Χριστίνα) στο μετέπειτα στάδιο, αυτό της καθοδήγησης της ομάδας Β.

# data[].attributes.attachment_link.title
Δημιουργία εικόνας

# data[].attributes.headline
Προστίθεται το φορτίο 

# data[].attributes.subject
Προστίθεται το φορτίο 

# data[].attributes.body
Τα πέντε χρωματιστά κιβώτια τοποθετήθηκαν επάνω στον κάδο και η μπαγκαζιέρα ήταν έτοιμη.

# data[].attributes.headline
Πανοραμική θεώρηση...

# data[].attributes.subject
Πανοραμική θεώρηση...

# data[].attributes.body
Το ρυμουλκούμενο διαθέτει ήδη ένα ολοκληρωμένο σκαρί: ρόδες, άξονες και "κάδο" (που περισσεύει από τη μια μεριά).

# data[].attributes.headline
Το τρέιλερ αρχίζει να αποκτά μορφή

# data[].attributes.subject
Το τρέιλερ αρχίζει να αποκτά μορφή

# data[].attributes.body
Η ανακατασκευή έχει ως αποτέλεσμα να μοιάζει τουλάχιστον με καρότσα, η οποία μπορεί να μεταφέρει και φορτίο!

# data[].attributes.headline
Ουπς! Τι είναι αυτό;

# data[].attributes.subject
Ουπς! Τι είναι αυτό;

# data[].attributes.body
Έκδηλη η αμηχανία. Το... δημιούργημα δεν μάς πολυαρέσει. Άσε που μάς περίσσεψαν και κομμάτια. Μάλλον πρέπει να κάνουμε μια ακόμη προσπάθεια...

# data[].attributes.headline
Ξεκινάμε λοιπόν!

# data[].attributes.subject
Ξεκινάμε λοιπόν!

# data[].attributes.body
Η ομάδα μας (Β), αποτελούμενη από τη Σοφία και τη Φωτεινή, σύμφωνα με τους κανόνες του παιχνιδιού, πρέπει να αποχωρήσει από την τάξη, όπου αρχίζει να παίρνει μορφή ένα αντικείμενο από lego που μόνο η φαντασία μας, μας επιτρέπει να προσδιορίσουμε...

Υποθέσεις κάνουμε πολλές, συνδυασμοί, ατελείωτοι, θα καταφέρουμε όμως να κατασκευάσουμε το πιστό αντίγραφο? Θα είναι οι οδηγίες από τα άλλα μέλη της ομάδας μας τόσο ακριβείς ώστε να πετύχουμε το στόχο? Αναμονή και προσδοκία. Είμαστε σίγουρες οτι θα συνεργαστούμε άψογα και θα τα καταφέρουμε.

# data[].attributes.headline
Τα πρώτα κομμάτια μπαίνουν στη θέση τους

# data[].attributes.subject
Τα πρώτα κομμάτια μπαίνουν στη θέση τους

# data[].attributes.body
Στα χέρια της Χριστίνας η αρχική ιδέα τού τρέηλερ αρχίζει να υλοποιείται. Δυο ρόδες, ένας άξονας και μία καρότσα (;) είναι η βάση της κατασκευής μας.

# data[].attributes.headline
Η ομάδα Α αναλαμβάνει δράση

# data[].attributes.subject
Η ομάδα Α αναλαμβάνει δράση

# data[].attributes.body
Η αλήθεια είναι ότι στην αρχή μού φάνηκε ανοίκεια η διαδικασία τού να δημιουργήσω κάτι με τουβλάκια συνεργαζόμενη με ανθρώπους που δεν γνώριζα στο πλαίσιο ενός μεταπτυχιακού προγράμματος. Παράλληλα όμως ήμουν και πολύ περίεργη για να δω πώς θα εξελισσόταν η όλη η διαδικασία. Και έτσι άφησα τους ενδοιασμούς στην άκρη και μπήκα στην ομάδα.

Οι οδηγίες ήταν ξεκάθαρες: Έπρεπε να κατασκευάσουμε κάτι στα γρήγορα με περιορισμένο αριθμό κομματιών lego, που θα αντιστοιχούσε και σε κάτι πρακτικό. "Ας φτιάξουμε ένα τρέηλερ" είπε η Χριστίνα και συμφωνήσαμε. Γιατί όχι; "Εγώ θα βγάζω τις φωτογραφίες!", είπα και πήρα το κινητό στο χέρι. Η Δήμητρα πήρε μολύβι και χαρτί και άρχισε να σχεδιάζει. Έτσι απλά η κάθε μία είχε αναλάβει το ρόλο της. Το παιχνίδι είχε ξεκινήσει!

# data[].attributes.headline
Πορεία της συναρμολόγησης - ομάδα Α

# data[].attributes.subject
Πορεία της συναρμολόγησης - ομάδα Α

# data[].attributes.body
Δοκιμάσαμε διάφορους συνδυασμούς. Προσωπικά δεν θα έλεγα ότι ήμουν εξοικειωμένη με τα lego. Έχουν περάσει κι αρκετά χρόνια από την παιδική μου ηλικία και δεν θυμάμαι να πολυέπαιζα με τουβλάκια. Όχι ότι ήταν και πολύ δύσκολο, αλλά σκέφτομαι οτι θα μπορούσαμε να δημιουργήσουμε κάτι με περισσότερη φαντασία. Τελικά ετοιμάσαμε μια κατασκευή που την ονομάσαμε τρέηλερ- μοιάζει πολύ άλλωστε αν επικαλεστούμε και τη σκιά του αντικειμένου ;)

Κατά τη συναρμολόγηση μου φάνηκε πολύ βοηθητικό να κρατώ σημειώσεις και κυρίως να κάνω ένα σχέδιο του τρέηλερ με τις θέσεις των εξαρτημάτων. Έτσι μπόρεσα να κρατήσω καλύτερα στη μνήμη τις θέσεις των εξαρτημάτων καθώς και τη σειρά με την οποία θα έπρεπε η ομάδα Β να ξεκινήσει και να προχωρήσει στη συναρμολόγηση του δεύτερου, αντίγραφου, τρέηλερ.

# data[].attributes.headline
Ο κανόνας του "παιχνιδιού"

# data[].attributes.subject
Ο κανόνας του "παιχνιδιού"

# data[].attributes.body
Στην ομάδα μας, όπως σε κάθε ομάδα, αναλογεί ένα συγκεκριμένο πλήθος εξαρτημάτων τα οποία πρέπει να μοιράσουμε στη μέση ώστε κάθε υποομάδα (Α και Β) να έχει ακριβώς τα ίδια. Συνολικά τα εξαρτήματα που έχουμε στη διάθεσή μας είναι τα εξής και πρέπει οι Α και Β να τα μοιραστούμε ισομερώς: 4 ρόδες 2 άξονες 4 μεγάλα γκρι μονής σειράς (εδώ κάναμε το λάθος) 2 μεγάλα κόκκινα μονής σειράς 4 μεσαίου μεγέθους γκρι διπλής σειράς 2 μπλε τετράγωνα τουβλάκια 2 κίτρινα 2 μαύρα 2 πράσινα 2 κόκκινα Το project απαιτεί από την Α υποομάδα να κατασκευάσει ένα αντικείμενο αξιοποιώντας όλα τα εξαρτήματα που της αναλογούν και κατόπιν, δίνοντας προφορικά οδηγίες στην υποομάδα Β, να την καθοδηγήσει ώστε να κατασκευάσει με τα δικά της εξαρτήματα ένα πανομοιότυπο αντικείμενο.

Στη φωτό φαίνονται τα εξαρτήματα που είχαν στη διάθεσή τους οι Α:

# data[].attributes.headline
Τα τουβλάκια, οι ρόδες και οι άξονες μοιράζονται στις ομάδες

# data[].attributes.subject
Τα τουβλάκια, οι ρόδες και οι άξονες μοιράζονται στις ομάδες

# data[].attributes.headline
Τα μέλη της ομάδας μας

# data[].attributes.subject
Τα μέλη της ομάδας μας

# data[].attributes.body
Η ομάδα lego-τρέηλερ αποτελείται από τις:

Α) Δήμητρα Θεοδοσιάδου, Χριστίνα Δημητριάδου, Ειρήνη Μαραγκόζη που κατασκεύασαν με πολύ προβληματισμό και ακόμη περισσότερη φαντασία το τρέηλερ

και Β) Φωτεινή Βαρλάμη, Σοφία Γκέγκα που ανυπομονούσαν να δημιουργήσουν το πιστό αντίγραφο.

# data[].attributes.body
Λίγο πριν ξεκινήσει το project μας. Χαμογελαστές και έτοιμες για δημιουργία και συνεργασία!